La iniciativa forma part del Programa de Compra pública d'innovació de l'RIS3CAT (CPI) que s'emmarca en el Pla nacional de compra pública d'innovació, aprovat pel Govern el 28 de juny de 2016, i en els eixos 3 i 4 de l'estratègia RIS3CAT:
El Programa de CPI, coordinat des de la Direcció General de Promoció Econòmica, Competència i Regulació, té com a objectiu principal impulsar la demanda d'innovació de l'Administració Pública mitjançant el disseny i l'execució de projectes pilot demostradors i innovadors que:
D'altra banda, el Pla estratègic de gestió i millora continuada (PEGEMC) de la xarxa viària de la Generalitat de Catalunya inclou el Programa de ferms dins de l'eix estratègic d'explotació, que inclou totes les activitats de reposició i millora dels ferms, amb l'objectiu genèric de mantenir unes condicions adequades de seguretat i de comoditat en la circulació.
Aquest programa inclou el Pla de ferms sostenibles que busca implantar noves tecnologies sostenibles de disseny, execució i gestió dels ferms amb l'objectiu de promoure la incorporació de materials i tecnologies sostenibles en el disseny, en la producció, en la construcció i en el manteniment de ferms per a carreteres, mitjançant la participació interactiva dels actors implicats, la monitorització adequada dels processos impulsats, l'avaluació i difusió dels resultats obtinguts i la consolidació d'un marc contractual en les iniciatives reeixides.
La intenció principal de la Direcció general d'Infraestructures de Mobilitat de la Generalitat de Catalunya és fer més competitius els sectors implicats en el disseny, la producció, la construcció i el manteniment dels ferms de carreteres a Catalunya mitjançant la introducció de nous mètodes i procediments als ferms que els facin més sostenibles en el terreny econòmic i ambiental, i aportar, d'aquesta manera, nous valors afegits a la seva funcionalitat bàsica de seguretat viària.
Mitjançant la formulació de preguntes als principals actors en l'àmbit del disseny, de la producció i de la construcció de ferms de carreteres, amb la fórmula de la consulta oberta al mercat, s'obtenen indicacions realistes per desenvolupar l'aprofitament de materials procedents de residus, àdhuc generats per la mateixa carretera (material de fresat) i l'aplicació de tecnologies de fabricació i de construcció més respectuoses amb el medi ambient en els ferms.
Els plecs de condicions per a la licitació conjunta de projecte i obra s'orienten més cap a unes prescripcions de caràcter funcional, es a dir, d'assegurament dels resultats, que cap a les actuals prescripcions de caràcter tècnic, es a dir, d'assegurament dels procediments.
S'estableixen criteris objectius de valoració de les ofertes i s'incorporen aspectes mediambientals derivats de l'anàlisi del cicle de vida del ferm, que faciliten minimitzar el component econòmic en la valoració de l'oferta i maximitzar la seva adequació als objectius plantejats.
Els beneficis més importants del procés són els següents:
L'activitat consisteix en la preparació, la licitació i l'execució de diverses obres de rehabilitació de ferms de carretera, de forma sostenible i innovadora, dins el Programa de Compra Pública d'Innovació de la RIS3CAT.
En aquest sentit, les actuacions realitzades durant el 2016, el 2017 i part del 2018 s'han centrat bàsicament en la realització d'una Consulta Oberta al Mercat, per tal de conèixer quines propostes innovadores i sostenibles ens podien oferir les empreses en la preparació de la documentació requerida pel cofinançament amb fons FEDER i en la redacció dels nous plecs de condicions tècniques i administratives, tasques que hem realitzat íntegrament amb mitjans propis.
Al llarg del 2018, a banda de donar continuïtat a les tasques abans esmentades, es licitaran i es farà el procés de contractació de dues obres del Pla de ferms sostenibles.
Al llarg del 2018 s'han licitat i contractat les dues obres del Pla de ferms sostenibles (reforçament del ferm):
Imatge 1: La B-224 en el seu pas per Piera - Imatge 2: Tram de la TP-7013